November 2018

2018. aasta november algas neljapäeval ja lõppes 30 ööpäeva pärast reedel. Kuupäevad:   1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 Armeenia parlament lükkas teist korda tagasi Nikol Pašinjani kandidatuuri peaministri ametikohale, sest ükski saadik ei hääletanud tema poolt ega vastu. Kuna parlament ei olnud suutnud kahe nädala jooksul valida uut peaministrit, saatis president Armen Sargsjan parlamendi vastavalt seadusele laiali ja määras erakorralised parlamendivalimised 9. detsembriks. Etioopias vannutati ülemkohtu esimehena ametisse Meaza Ashenafi, kellest sai esimene naine sellel ametikohal. Kreeka ja Makedoonia vahel taastus kommertslennuliiklus, mis oli katkenud 2006. aastal. Esimene lend väljus Ateenast Skopjesse kell 18.40 kohaliku aja järgi, lennu tegi kaasa ka Makedoonia asepeaminister Bujar Osmani. Maailmapank eraldas majanduslikes raskustes Argentinale kaks laenu kogusummas 950 miljonit USA dollarit. Saksamaal astus parlamendi ülemkoja ehk Liidunõukogu esimehena ametisse Schleswig-Holsteini peaminister Daniel Günther. Saksamaa liidukantsler Angela Merkel alustas ametlikku visiiti Ukrainas ja kohtus Kiievis Ukraina presidendi Petro Porošenkoga. Suurbritannias muutus legaalseks ravikanepi tarvitamine arsti väljastatud retsepti alusel. Venemaal jõustus peaminister Dmitri Medvedevi korraldus, millega külmutati Venemaa pankades 322 Ukraina kodaniku ja 68 Ukraina ettevõtte varad. Peamiselt puudutasid sanktsioonid Ukraina poliitikuid, teiste seas parlamendi esimeest Andri Parubit, siseminister Arsen Avakovit ja endist peaministrit Julija Tõmošenkot. Egiptuses al-Minyās toimus rünnak kopti kristlasi vedanud bussile, hukkus seitse inimest ja veel 14 inimest sai vigastada. Vastutuse rünnaku eest võttis äärmuslik islamiliikumine Islamiriik. Kanadas New Brunswickis avaldati häältega 25:23 umbusaldust peaminister Brian Gallanti valitsusele. Pakistanis Rawalpindis mõrvati oma kodus poliitik ja islami õpetlane Sami-ul-Haq, keda peeti äärmusliku islamiliikumise Ţālebān vaimseks isaks. Saksamaa liidukantsler Angela Merkel külastas Poola pealinna Varssavit ja pidas seal läbirääkimisi Poola peaministri Mateusz Morawieckiga. Kohtumise keskmes olid julgeoleku ja energiajulgeoleku küsimused. Svaasimaa peaminister Ambrose Mandvulo Dlamini avalikustas oma valitsuskabineti koosseisu. Eesti president Kersti Kaljulaid kohtus New Yorgis Ühinenud Rahvaste Organisatsiooni peasekretäri António Guterresiga. Eestis Tallinnas toimus erakonna Eesti 200 asutamiskongress, millel võeti vastu erakonna põhikiri ja programm ning valiti erakonnale juhatus. Erakonna esimeheks valiti Kristina Kallas. Kameruni loodeosas Bamenda linnas röövisid ingliskeelsed separatistid 79 keskkooliõpilast koos õpetaja ja veel kahe kooli töötajaga. Poolas toimus kohaliku omavalitsuse valimiste teine voor. Saksamaal Baieri liidumaal jõudsid Kristlik-Sotsiaalne Liit ja erakond Vabad Valijad kokkuleppele koalitsioonilepingu sõlmimises. Suurbritannias lõpetas Ross Edgley edukalt 157 päeva kestnud ujumismaratoni, mille kestel ujus ta esimese inimesena ümber Suurbritannia saare. Uus-Kaledoonias toimus iseseisvusreferendum. 56,4% referendumil osalenutest toetas senise staatuse jätkumist ehk Uus-Kaledoonia jäämist Prantsusmaa meretaguseks alaks. Eesti Reformierakonna peasekretär Kert Valdaru teatas, et lahkub seoses 2019. aasta Riigikogu valimistel kandideerimisega ametist. Uueks peasekretäriks saab Erkki Keldo. Ameerika Ühendriigid jõustasid uued majandussanktsioonid Iraani suhtes, millega keelustati Iraani nafta, naftatoodete ja naftakeemiatoodete ost. Belgias Brüsselis toimunud euroala rahandusministrite kohtumisel kohustati Itaalia valitsust koostöös Euroopa Komisjoniga välja töötama 2019. aastaks uus riigieelarve kava. Euroopa Komisjonile esitatud senise eelarve tunnistasid rahandusministrid Euroopa Liidu stabiilsus- ja kasvupaktiga vastuolus olevaks. Saksamaa siseminister Horst Seehofer teatas, et riikliku sise- ja vastuluureteenistuse Bundesamt für Verfassungsschutz senine juht Hans-Georg Maassen saadetakse pensionile. Maassen pidi saama ametist lahkumise järel siseministeeriumi erinõunikuks, kuid kaotas poliitikute usalduse Euroopa Liidu luurejuhtidele peetud lahkumiskõne tõttu, milles kritiseeris teravalt vasakradikaalide tegevust Sotsiaaldemokraatlikus Parteis. Saksamaal Baieri liidumaale kogunes esimesele istungile liidumaa parlamendi uus koosseis. Esimesel istungil valiti parlamendi esimeheks Kristlik-Sotsiaalse Liidu poliitik Ilse Aigner. Ameerika Ühendriikides toimusid parlamendivalimised ja mitme osariigi kubernerivalimised. 435-liikmelises Esindajatekojas sai Demokraatlik Partei 235 ja Vabariiklik Partei 205 kohta. Ameerika Ühendriikide Senatis valiti ümber 35 kohta 100 kohast, valimiste tulemusel jäi Senatisse 53 vabariiklast, 44 demokraati ja 2 sõltumatut senaatorit, ühe senaatorikoha selgitamine läks teise valimisvooru. Lisaks valiti 36 osariigi kubernerid ja Columbia ringkonna linnapea. Nendel valimistel said demokraadid võidu 17 ja vabariiklased 20 haldusüksuses. Antigua ja Barbuda ning Grenada korraldasid rahvahääletuse, millel küsiti, kas säilitada kõrgeima apellatsioonikohtuna Suurbritannia Salanõukogu Kohtukomitee jurisdiktsioon või anda selle funktsioonid üle Kariibi Kohtule. Guamil toimusid kuberneri valimised. Kuberneriks valiti Demokraatliku Partei kandidaat Lou Leon Guerrero, kes sai 50,7% häältest. Ühtlasi toimusid ka kohaliku seadusandliku kogu valimised, mille 15 kohast läks demokraatidele 10 ja vabariiklastele 5 kohta. Saksamaal valis Baieri liidumaa parlament häältega 110:89 peaministriks tagasi Kristlik-Sotsiaalse Liidu liikme Markus Söderi. Eesti president Kersti Kaljulaid nimetas Jonatan Vseviovi Eesti suursaadikuks Mehhikos. Ühtlasi kutsus president tagasi suursaadiku Montenegros ja Serbias Daniel Erik Schaeri ning suursaadiku Marokos Andres Rundu, nimetades nende asemele vastavalt Kristi Karelsohni ja Ruth Lausma Luige. Eestis valis erakond Eesti 200 juhatus erakonna aseesimeesteks Meelis Niinepuu ja Liina Normeti. Eestis lõppes võistluslugude esitamine lauluvõistlusele "Eesti Laul 2019". Kokku esitati konkursile 216 laulu. Ameerika Ühendriikides astus president Donald Trumpi nõudmisel ametist tagasi justiitsminister Jeff Sessions, ministri kohuseid asus ajutiselt täitma Matthew Whitaker. Bhutanis astus ametisse peaminister Lotay Tsheringi valitsus. Läti president Raimonds Vējonis tegi uue valitsuse moodustamise ülesandeks Uue Konservatiivse Partei esimehele Jānis Bordānsile. Madagaskaril toimus parlamendi- ja presidendivalimiste esimene voor. Presidendikandidaatidest pääsesid 19. detsembril toimuvasse teise vooru Andry Rajoelina (39,2% häältest) ja Marc Ravalomanana (35,3% häältest). Valimisaktiivsus oli 54,3%. Venemaa president Vladimir Putin nimetas oma esindajaks Loode föderaalringkonnas Aleksandr Gutsani. Eesti poliitik Laine Randjärv esines Eesti Rahvusringhäälingus avaldusega, milles teatas, et loobub vaidlustamast Eesti Kontserdi nõukogu otsust, millega tühistati tema varasem valimine Eesti Kontserdi juhiks, ja jätkab tegevust poliitikas. Ameerika Ühendriikides California osariigis toimunud metsapõlengus hävis suurem osa Paradise'i linnast, põlengu eest evakueeriti ja põgenes üle 30 000 inimese. Eestis otsustas lennufirma Nordica juhatus sulgeda lennufirma halbade majandustulemuste tõttu otseliinid Amsterdami, Oslosse ja Peterburi, samuti vähendada väljumisi liinidel Münchenisse ja Stockholmi. Eestis teatas ettevõte Est-For Invest, et loobub puiduväärindamistehase rajamise projektist. Ettevõtte otsuse tingis asjaolu, et valitsus oli samal päeval otsustanud lõpetada tehase rajamiseks vajaliku eriplaneeringu, vaatamata sellele, et leidus vähemalt kaks kohalikku omavalitsust, mis olid huvitatud tehase rajamisest oma territooriumile. Austraalias Melbourne'is ründas 31-aastane somaali päritolu mees noaga tänaval jalakäijaid, tappes ühe ja haavates kahte inimest. Politsei lasi ründaja sündmuskohal maha. Austraalia võimud pidasid võimalikuks, et tegemist oli terrorirünnakuga, vastutuse rünnaku eest võttis äärmuslik islamiliikumine Islamiriik. Kanadas astus New Brunswicki peaministrina ametisse Blaine Higgs. Sri Lanka president Maithripala Sirisena saatis parlamendi laiali ja kuulutas 5. jaanuariks 2019 välja erakorralised parlamendivalimised. Ameerika Ühendriikides Florida osariigis andis osariigi riigisekretär korralduse üle lugeda 6. novembril toimunud parlamendi- ja kubernerivalimiste hääled, sest kandidaatide toetus valimistel oli väga võrdne ja mõlemad pooled süüdistasid üksteist valimispettustes. Eestis teatas Artur Talviku ja Anzori Barkalaja eestvedamisel tegutsev Elurikkuse Erakonna algatusrühm, et on kokku saanud erakonna moodustamiseks vajalikud 500 liiget. Poolas tähistati riigi taasiseseisvumise 100. aastapäeva. Selle puhul toimus pealinnas Varssavis pidulik marss, kus osales nii tipp-poliitikuid eesotsas president Andrzej Dudaga kui ka mitme paremäärmusliku liikumise liikmeid. Seetõttu pälvis marss laialdast tähelepanu ka rahvusvahelises meedias. Prantsusmaal Pariisis tähistati 100 aasta möödumist relvarahu kehtestamisest Esimeses maailmasõjas. Pariisi tseremoonial osales umbes 70 riigipead ja valitsusjuhti, teiste seas Ameerika Ühendriikide president Donald Trump ja Venemaa president Vladimir Putin. Eraldi suurüritused sama sündmuse meenutamiseks toimusid ka Suurbritannia pealinnas Londonis, Austraalias ja Uus-Meremaal. Saksamaal teatas siseminister ja Kristlik-Sotsiaalse Liidu esimees Horst Seehofer, et kavatseb 2019. aastal mõlemalt ametikohalt tagasi astuda ja oma poliitilise karjääri lõpetada. Singapuris algas Kagu-Aasia Maade Assotsiatsiooni (ASEAN) 33. tippkohtumine. Ukrainast lahku löönud tunnustamata Donetski ja Luhanski Rahvavabariigis toimusid presidendi- ja parlamendivalimised. Venemaal Hakassias toimunud kordusvalimistel valiti 58,7% häältega Hakassia Vabariigi peaks ainsana sellele kohale kandideerinud Valentin Konovalov. Ta astus ametisse neli päeva hiljem, 15. novembril. Eestis nimetati aasta isaks 12 lapse isa Einart Kask. Belgia kaitseministrina astus ametisse Sander Loones. Marshalli Saarte parlamendis kukkus häältega 16:16 läbi umbusaldushääletus president Hilda Heine vastu. Ameerika Ühendriikidele kuuluvatel Põhja-Mariaanidel toimusid kubernerivalimised. 62,2% häältega valiti ametisse tagasi senine kuberner, vabariiklane Ralph Torres. Sri Lanka ülemkohus peatas president Maithripala Sirisena otsuse kehtivuse, millega president oli parlamendi laiali saatnud ja lubas anda hinnangu selle seaduslikkusele 7. detsembril. Fidžil toimusid parlamendivalimised. Valimistel võitis absoluutse enamuse erakond FijiFirst, mis kogus 50% häältest ja 27 kohta 51-liikmelises parlamendis. Valimisaktiivsus oli 71,9%. Iisraelis teatas oma tagasiastumisest kaitseminister Avigdor Lieberman. Selle jõustumisel kaks päeva hiljem, 16. novembril võttis peaminister Binyamin Netanyahu kaitseministri portfelli endale. Läti peaministrikandidaat Jānis Bordāns teatas, et ei suuda valitsust moodustada. Varem oli kaks erakonda tema juhitavatelt koalitsioonikõnelustelt lahkunud. Rootsi parlamendis Riksdagis ei suutnud spiikri nimetatud peaministrikandidaat Ulf Kristersson koguda valitsuse moodustamiseks vajalikku toetust. Tema poolt oli 195 ja vastu 154 parlamendi liiget. Spiiker Andreas Norlén tegi seejärel Rootsi Keskpartei esimehele Annie Lööfile ülesandeks uurida võimalusi uue valitsuse kokkupanekuks. Sri Lanka parlament avaldas umbusaldust president Maithripala Sirisena poolt ametisse nimetatud peaministrile Mahinda Rajapaksale. Kuna president keeldus parlamendi hääletuse tulemust tunnistamast, väites, et selleni jõuti protseduurireegleid rikkudes, algatas parlament kaks päeva hiljem, 16. novembril uue umbusalduse avaldamise. Eestis puhkes valitsuskriis, kui Sotsiaaldemokraatliku Erakonna esimees Jevgeni Ossinovski teatas, et tema erakond ei pea võimalikuks valitsuskoalitsioonis jätkamist, kui justiitsminister Urmas Reinsalu ei astu ametist tagasi. Sotsiaaldemokraatide reaktsiooni tingis Reinsalu kindel vastuseis Eesti ühinemisele ÜRO globaalse ränderaamistikuga, mis ei võimaldanud seda eelmisel päeval toimunud valitsuse istungil heaks kiita. Maldiivide presidendina astus ametisse Ibrahim Mohamed Solih. Ameerika Ühendriikides Florida osariigis avalikustati häälte ülelugemise järel Ameerika Ühendriikide Senati valimiste tulemused, mille kohaselt võitis valimised napi häälteenamusega (50,05% häältest) vabariiklane Rick Scott. Guinea-Bissaus toimusid parlamendivalimised. Ameerika Ühendriikides Chicagos Mercy Hospitali haiglas lasi mees maha kolm inimest. Esmalt tappis ta haigla parklas oma tüdruksõbrast arsti, seejärel sisenes haigla hoonesse, kus lasi maha ühe politseiniku ja ühe farmatseudi. Tulistaja sooritas hiljem kas enesetapu või hukkus tulevahetuses politseinikega. Bosnia ja Hertsegoviinas astus Serblaste Vabariigi presidendina ametisse Željka Cvijanović. Rumeenias teatas tagasiastumisest kaitseminister Mihai Fifor. Järgmisel päeval vannutati kaitseministrina ametisse Gabriel-Beniamin Les. Austraalia politsei vahistas Melbourne'is kolm türgi päritolu meest, keda kahtlustati terrorirünnakute ettevalmistamises. Bosnia ja Hertsegoviina presidentuuri esimehena astus ametisse Milorad Dodik, liikmetena Šefik Džaferović ja Željko Komšić. Bosnia ja Hertsegoviina koosseisu kuuluva Serblaste Vabariigi peaministriks nimetati Radovan Višković. Fidži peaministriks vannutati uueks ametiajaks alates 2007. aastast valitsust juhtinud Josaia Voreqe Bainimarama. Makedoonia endine peaminister Nikola Gruevski teatas, et Ungari on rahuldanud tema taotluse poliitilise varjupaiga saamiseks. Gruevski põgenes kodumaalt Ungarisse, et vältida talle võimu kuritarvitamise eest määratud vanglakaristust ja uusi kohtuprotsesse. Ise on ta nimetanud talle esitatud süüdistusi poliitiliseks tagakiusamiseks. Eestis teatas siseminister Andres Anvelt, et astub tervislikel põhjustel ministriametist tagasi ja lahkub poliitikast. XIII Riigikogu ees andis ametivande uus riigikohtunik Heiki Loot. Ta alustab tööd 2018. aasta detsembris. São Tomé ja Príncipe president Evaristo Carvalho saatis laiali peaminister Patrice Trovoada valitsuse. Bermuda apellatsioonikohus tunnistas kõik katsed samasooliste abielu keelustamiseks põhiseadusega vastuolus olevaks ja jättis jõusse ülemkohtu varasema otsuse. Bermuda ülemkohus oli legaliseerinud samasooliste abielu juba juunis 2018, kuid valitsus oli kaevanud kohtu otsuse apellatsioonikohtusse. Rootsis tegi Riksdagi spiiker Andreas Norlén juba teist korda uue valitsuse moodustamise ülesandeks senisele peaministrile Stefan Löfvenile. Ükski senisest kolmest peaministrikandidaadist ei ole alates parlamendivalimistest suutnud valitsust moodustada. Tšehhi parlamendis kukkus läbi umbusaldushääletus peaminister Andrej Babiši valitsuse vastu. Seda toetas 92 parlamendiliiget, vajalik oleks olnud vähemalt 101 parlamendiliikme toetus. Bahreinis toimus parlamendivalimiste esimene voor. Hiina Vabariigis toimus mitme küsimusega rahvahääletus, millel hääletati muuhulgas samasooliste abielu seadustamise üle. Samasooliste abielu seadustamine ja koolide õppekavades homoseksuaalsuse positiivne kajastamine lükati ülekaaluka häälteenamusega tagasi, kuid hääletusel osalenud toetasid samal ajal samasooliste suhete reguleerimist abieluseadusest eraldi seadusega. Rahvahääletuse tulemused on vastuolus 2017. aasta konstitutsioonikohtu otsusega, mis kohustas valitsust kahe aasta jooksul samasooliste abielu legaliseerima. Belgias Brüsselis toimunud Euroopa Ülemkogu erakorralisel kohtumisel kiitsid 27 Euroopa Liidu liikmesriigi juhid heaks Suurbritannia peaministri Theresa May esitatud lepingu kavandi Suurbritannia lahkumiseks Euroopa Liidust (Brexit). Kertši väina intsident: Mustal merel Kertši väinas puhkes tulevahetus Venemaa sõjalaevade ja Ukraina piirivalvelaevade vahel. Konflikti käigus hõivasid Venemaa eriüksuslased Ukraina laevad. Kuus Ukraina kaitseväelast sai haavata, Venemaa eriüksuste kätte langes vangi 20 kaitseväelast. Malis toimus parlamendivalimiste esimene voor. Šveitsis toimus kolm rahvahääletust. Neist olulisim oli Šveitsi Rahvapartei algatatud hääletus põhiseadusesse niinimetatud suveräänsusklausli lisamiseks, mille vastu hääletas 67% referendumil osalenutest. Sellega lükati tagasi ettepanek anda Šveitsi seadustele ülimuslikkus rahvusvahelise õiguse ja lepete suhtes. Ameerika Ühendriikide autotootja General Motors teatas, et koondab 2019. aasta lõpuks Ameerika Ühendriikides ja Kanadas kuni 15 000 töötajat. Ameerika Ühendriikide kosmoseagentuuri NASA maandur InSight jõudis pärast 485 miljoni kilomeetri pikkust teekonda edukalt Marsile. Kertši väina intsident: seoses eelmisel päeval Kertši väinas aset leidnud intsidendiga allkirjastas Ukraina president Petro Porošenko seaduseelnõu sõjaseisukorra kehtestamiseks riigis. Samal päeval võttis Ukraina Ülemraada eelnõu ka vastu. Sõjaseisukord jõustus kohe pärast seaduse vastuvõtmist ja kehtib kuni 30 päeva. Läti president Raimonds Vējonis tegi valitsuse moodustamise ülesandeks erakonna KPV LV liikmele Aldis Gobzemsile. Eestis toimus XIII Riigikogu erakorraline istung valitsuskriisi esile kutsunud ÜRO globaalse ränderaamistiku arutamiseks. Istungil ei hääletanud parlament ränderaamistiku heakskiitmise üle, vaid võttis pärast pikki arutelusid ja seisukohtade ärakuulamisi häältega 41:27 vastu ränderaamistikku puudutava avalduse, mille esimeses lauses rõhutati, et ränderaamistik on õiguslikult mittesiduv dokument, ja viimases lauses avaldati toetust ränderaamistiku vastuvõtmisele Ühinenud Rahvaste Organisatsioonis. Eesti president Kersti Kaljulaid nimetas tagasi astunud Andres Anvelti asemel uueks siseministriks Katri Raiki, kes andis samal päeval ka Riigikogu ees ametivande ja astus sellega ametisse. 2018. aasta maailmameistrivõistlused males võitis Norra maletaja Magnus Carlsen, säilitades alates 2013. aastast talle kuuluva male maailmameistri tiitli. Gruusias toimus presidendivalimiste teine voor. 59,5% võitis valimised valitsuskoalitsiooni kandidaat Salome Zurabišvili. Ameerika Ühendriikide president Donald Trump tühistas Kertši väina intsidendi tõttu Buenos Aireses G-20 tippkohtumise ajal toimuma pidanud kahepoolse kohtumise Venemaa presidendi Vladimir Putiniga. Saksamaa keemia- ja ravimifirma Bayer AG teatas, et koondab 2021. aasta lõpuks üle maailma 12 000 töökohta. Koondamised on seotud Bayeri suurtehinguga 2018. aasta esimesel poolel, millega omandati 60 miljardi dollari eest Ameerika Ühendriikide agrokeemiaettevõte Monsanto. São Tomé ja Príncipe uueks peaministriks nimetati Jorge Lopes Bom Jesus. Slovakkias astus ametist tagasi välisminister Miroslav Lajcák. Ameerika Ühendriikides Alaska osariigis toimus 7-magnituudine maavärin, mille epitsenter asus osariigi pealinna Anchorage'i lähistel. Esimesele maavärinale järgnes 5,8-magnituudine järeltõuge. Võimud väljastasid ka hiidlaine hoiatuse. Argentinas Buenos Aireses toimunud G-20 tippkohtumisel allkirjastasid Ameerika Ühendriigid, Kanada ja Mehhiko uue kolmepoolse vabakaubanduskokkuleppe, mis peaks ratifitseerimisel hakkama asendama senist Põhja-Ameerika Vabakaubanduse Lepingut. Lõuna-Korea ja Põhja-Korea vahel taastati rongiühendus, mis seiskus juba 2008. aastal. Lõuna-Koreast saabusid rongiga Põhja-Koreasse raudteeinsenerid, kes hindavad 18 päeva kestel Põhja-Korea raudteede olukorda, et saaks alustada ettevalmistusi selle kaasajastamiseks ja ühendamiseks Lõuna-Korea raudteevõrguga. Suurbritannias astus protestiks peaminister Theresa May Brexiti leppe vastu ametist tagasi ülikoolide, teadus- ja arendustegevuse minister Sam Gyimah. Ühtlasi teatas Gyimah, et hääletab parlamendis leppe ratifitseerimise vastu. Ukraina võimud kehtestasid sõjaseisukorrale viidates Venemaa meessoost elanikele vanuses 16–60 sissesõidukeelu Ukrainasse. Otsust põhjendati vajadusega hoida ära eraarmeede tekkimine Ukraina territooriumil. November 2018 Rulers.org Ethiopia swears in first female Supreme Court chief CNN, 1.11.2018. Greece resumes flights to Macedonia after 12-year pause BBC News, 1.11.2018. Weltbank greift Argentinien unter die Arme Deutsche Welle, 1.11.2018. Das Jahr 2018 im Bun­des­rat Bundesrat, 5.01.2018. Merkel in der Ukraine mit militärischen Ehren begrüsst Neue Zürcher Zeitung, 1.11.2018. Medical cannabis products available on prescription BBC News, 1.11.2018. Russland verhängt Sanktionen gegen ukrainische Elite Spiegel Online, 1.11.2018. Bus mit Kopten in Ägypten gerät unter Feuer Deutsche Welle, 2.11.2018. "Vater der Taliban" in Pakistan erstochen Spiegel Online, 2.11.2018. Merkel kõneles Poola peaministriga julgeolekust ja Nord Stream 2-st ERR Uudised, 2.11.2018. President Kaljulaid kohtus ÜRO peasekretäri António Guterresega Vabariigi Presidendi Kantselei, 2.11.2018. Eesti 200 on nüüd erakond, Kristina Kallas valiti selle esimeheks Postimees, 3.11.2018. Separatisten in Kamerun entführen rund 80 Schüler RP Online, 5.11.2018. Poola võimupartei kaotas linnapeavalimistel Krakowis ja Gdanskis ERR Uudised, 5.11.2018. Familie und Heimat sollen in neuer bayrischer Koalition Schwerpunkte werden Neue Zürcher Zeitung, 4.11.2018. Ross Edgley sets record for round Great Britain swim BBC News, 4.11.2018. Uuskaledoonlased ei toetanud referendumil Prantsusmaast iseseisvumist ERR Uudised, 4.11.2018 Reformierakond vahetab Kert Valdaru peasekretäri kohalt välja ERR Uudised, 4.11.2018. Schweizer Erdölhändler lassen die Finger von Iran Neue Zürcher Zeitung, 5.11.2018. Die Euro-Gruppe fordert Italien zum Einlenken im Budgetstreit auf Neue Zürcher Zeitung, 5.11.2018. Seehofer schickt den deutschen Verfassungsschutzpräsidenten Maassen in den Ruhestand und ist «menschlich enttäuscht» Neue Zürcher Zeitung, 5.11.2018. J. Vseviovi nimetamine K. Karelsohni nimetamine ja D.E. Schaeri tagasikutsumine R. Lausma Luige nimetamine ja A. Rundu tagasikutsumine Vabariigi Presidendi Kantselei, 6.11.2018. Eesti 200 juhatus valis erakonnale aseesimehed ERR Uudised, 7.11.2018. Lõppes Eesti Laul 2019 võistluslugude esitamine: arva, mitu laulu saadeti ERR Menu, 7.11.2018. Randjärv loobub riigiga kohut käimast ja jääb poliitikasse ERR Uudised, 7.11.2018. Californias hävis metsatulekahjus suurem osa Paradise'i linnast ERR Uudised, 9.11.2018. Nordica tõmbab Tallinnast lende kokku Postimees, 9.11.2018. Est-For Invest loobub tselluloositehase rajamisest ERR Uudised, 8.11.2018. 3 Stabbed, 1 Dead In Australia In Incident Police Say Is Possible Terrorism NPR, 9.11.2018. Florida korraldab häälte korduslugemise ERR Uudised, 10.11.2018. Elurikkuse Erakond sai vajalikud 500 liiget kokku ERR Uudised, 10.11.2018. Kontroverse in Polen um den Marsch zur 100-Jahr-Feier Neue Zürcher Zeitung, 11.11.2018. World leaders mark 100 years since WWI Armistice in Paris ABS-CBN News, 11.11.2018. Horst Seehofer will offenbar als CSU-Vorsitzender und Bundesinnenminister zurücktreten Neue Zürcher Zeitung, 11.11.2018. Aasta isa on Einart Kask ERR Uudised, 11.11.2018. Ossinovski esitas ultimaatumi: Reinsalu peab valitsusest lahkuma ERR Uudised, 16.11.2018. Die Demokraten gestehen ihre Niederlage bei der Senatswahl in Florida ein Neue Zürcher Zeitung, 19.11.2018. Vier Tote nach Schüssen in Chicago Neue Zürcher Zeitung, 20.11.2018. Melbourne'i politsei vahistas kolm terrorirünnakut kavandanud meest ERR Uudised, 20.11.2018. Makedoonia ekspeaminister: Ungari andis mulle poliitilise varjupaiga ERR Uudised, 20.11.2018. Anvelt astub tagasi ja lahkub poliitikast ERR Uudised, 20.11.2018. Heiki Loot andis riigikogu ees riigikohtuniku ametivande ERR Uudised, 20.11.2018. Bermuda top court reverses government's gay marriage ban Reuters, 23.11.2018. Taiwan votes down same-sex marriage as China welcomes midterm results The Guardian, 25.11.2018. EL-i liidrid kiitsid ajaloolise Brexiti-leppe heaks ERR Uudised, 25.11.2018. Vene eriüksuslased hõivasid Kertši väinas Ukraina mereväe alused ERR Uudised, 25.11.2018. Šveitsi valijad suveräänsusreferendumil pakutud muudatusi ei toetanud ERR Uudised, 25.11.2018. GMs Abbaupläne kommen bei Präsident Trump gar nicht gut an Neue Zürcher Zeitung, 26.11.2018. Der Nasa-Roboter «InSight» ist auf dem Mars angekommen Neue Zürcher Zeitung, 26.11.2018. Ukrainas hakkas kehtima sõjaseisukord ERR Uudised, 26.11.2018. Läti president nimetas peaministrikandidaadiks Gobzemsi ERR Uudised, 26.11.2018. Riigikogu kiitis heaks ränderaamistiku avalduse ERR Uudised, 26.11.2018. President Kaljulaid nimetas Raigi siseministri ametisse ERR Uudised, 26.11.2018. Magnus Carlsen beats Caruana in tie-breakers to retain World Chess crown The Guardian, 28.11.2018. Trump decided to cancel Putin meeting while on flight to G20: spokeswoman Reuters, 29.11.2018. Bayer is cutting 12,000 jobs in the wake of its Monsanto deal CNN, 29.11.2018. Huge earthquake in Alaska triggers tsunami warning CBS News, 30.11.2018. USMCA: Trump Signs New Trade Agreement With Mexico And Canada To Replace NAFTA NPR, 30.11.2018. South Korean train crosses DMZ into North Korea BBC, 30.11.2018. Sam Gyimah resigns over Theresa May's Brexit deal The Guardian, 30.11.2018. Ukraine bars Russian men aged 16-60 from entry BBC News, 30.11.2018.